Massakren ved Jokela skole

Massakren ved Jokela skole var en skolemassakre på skolen Jokela videregående skole (Jokelan koulukeskus) i Tusby i Finland 7. november 2007. 

Åtte personer ble drept og flere skadet.VG, 7. november 2007: Åtte drept i finsk skolemassakreAftenposten: - Han kom mot meg med pistol i hånden Skolens kvinnelige rektor var blant de døde. Ytterligere tre skal ha fått skader av skuddløsningen og et ukjent antall av knust glass. 

Gjerningsmannen var den 18 år gamle eleven Pekka-Eric Auvinen, som skjøt mot elever og lærere med en halvautomatisk pistol av typen SIG Mosquito i kaliber .22, og til slutt skjøt seg selv. Han ble innlagt på sykehus med kritiske skader og døde senere på kvelden.http://www.nrk.no/nyheter/utenriks/1.3973652

Han lastet opp en video av seg selv på YouTube før massakren.Aftonbladet, 7. november 2007: Han förvarnade om massakern på Youtube Under brukernavnene «sturmgeist89» og «naturalselector89», som ble sperret kort tid etter hendelsen, skrev han at han trodde på naturlig utvalg, samt at menneskeheten var verdiløs. Han hadde lagt ut flere videoklipp av seg selv i ferd med å øve seg i å skyte med pistol. Han skal ha vært en einstøing som så opp til Josef Stalin og Adolf Hitler, og ønsket å bosette seg i Nord-Korea.http://www.nrk.no/nyheter/utenriks/1.3982093 

I Finland er det å eie våpen ganske utbredt.Aftenposten, 7. november 2007: Finland flommer over av våpen. Tredje størst i verden målt i antall sivile skytevåpen eid per innbygger.

I en etasje i skolen fant man brennbar væske. Derfor spekuleres det i om Auvinen hadde tenkt å sette fyr på skolen før han skulle ta sitt eget liv.Aftenbladet, 8. november 2007: Skoledrapene i Finland: Ville brenne ned skolen 

Under ransakingen av boligen til gjerningsmannen fant politiet ut at han hadde fortalt om at han hadde tenkt å begå selvmord. 

En skyteepisode fant også sted på en skole i Raumo i Finland i 1989, der to personer døde. 

Mindre enn ett år senere, i september 2008, inntraff en lignende massakre ved en yrkesskole i Kauhajoki.

Referanser

Kategori:Skolemassakrer
Kategori:Konflikter i 2007
Kategori:2007 i Finland
Kategori:Masseskytinger